Situație complicată la Camera Deputaților miercuri, unde Opoziția nu a reușit sau n-a vrut să își aducă în sală reprezentanții, deși inițiase o moțiune simplă împotriva lui Tudore Toader. Alba24 vă arată prezența la vot, care, dincolo de declarații, ar putea indica un blat.

La momentul votului pentru moțiunea inițiată de Opoziție împotriva ministrului Justiției, Tudorel Toader, în sală se aflau doar 110 deputați, ceea ce nu exclude varianta unui posibil blat. Dintre aceștia, unul era Florin Iordache de la PSD.

Pentru a se trece la vot era nevoie de un cvorum de 164 de deputați, care însă nu a fost atins. Moțiunea a fost inițiată de PNL, USR și PMP. UDMR, deși n-a semnat documentul, a anunțat că nu îl mai susține pe Toader.

Deputații PNL de Alba, Florin Roman, Sorin Bumb, Corneliu Olar și Claudiu Răcuci au participat la ședință, colegii lor însă nu. Nici deputatul PSD de Alba nu a participat, dar acesta este un lucru normal având în vedere decizia de boicot luată de PSD.

În aceste condiții, votul moţiunii simple intitulate „Tudorel Toader şi PSD-ALDE, luaţi mâinile murdare de pe Justiţie!”, iniţiată de PNL şi USR a fost amânat.

Prezența în sală

PNL- 68 deputați/prezenți-59/absenți – rămași 9

USR-27 deputați/prezenți-15/absenți – rămași 12

PMP-12 deputați/prezenți-8/absenți – rămași 4

UDMR-21 deputați/prezenți-13/absenți – rămași 8

ProRomânia/Ponta-20 deputați/prezenți-9/absenți – rămași 11

Minorități-17 deputați/prezenți – rămași 5

ȘTIREA TA - Dacă ești martorul unor evenimente deosebite, fotografiază, filmează și trimite-le la Alba24 prin Facebook, WhatsApp, sau prin formularul online.